మద్దతు ధర కోసం మిర్చి రైతుల ఆందోళనహైదరాబాద్ (ఆంధ్రజ్యోతి బిజినెస్): అమ్మబోతే అడవి. కొనబోతే కొరివి. ఇదీ ఆంధ్ర ప్రదేశ్, తెలంగాణలోని మిర్చి రైతుల దీన స్థితి. పంట దిగుబడులు బాగున్నా రెండు రాష్ట్రాల్లోని మిర్చి రైతులకు ప్రస్తుతం గిట్టుబాటు ధర కూడా దక్కడం లేదు. తమ దగ్గర కిలో రూ.5 నుంచి రూ.20కి కొంటున్న వ్యాపారులు, మాల్స్.. వినియోగదారుల నుంచి మాత్రం కిలో రూ.90 నుంచి రూ.110 చొప్పున వసూలు చేస్తున్నాయని అఖిల భారత రైతుల సంఘాల సమాఖ్య (పైఫా) నాయకత్వంలో జరిగిన విలేకరుల సమావేశంలో రైతులు ఆవేదన వ్యక్తం చేశారు. ఎంత మొర పెట్టుకున్నా కేంద్ర,రాష్ట్ర ప్రభుత్వాల నుంచి ఎలాంటి సాయం అందడం లేదన్నారు. మిర్చికి కనీస మద్దతు ధర కూడా లేకపోవడంతో తమ వ్యవసాయం ‘వ్యయ’సాయంగా మారిందని వాపోయారు. ప్రభుత్వం ఇప్పటికైనా స్పందించి రూ.7,500 నుంచి రూ.8,000 కనీస మద్దతు ధర(ఎంఎస్పి)తో కొంటే తప్ప మిర్చి రైతుల కష్టాలు తీరవని వెంకట రెడ్డి అనే రైతు చెప్పారు.భారీగా తగ్గిన ధర గత ఏడాది రైతులకు కిలో ఎండు మిర్చికి రూ.125 నుంచి రూ.130 వరకు గిట్టుబాటైంది. ఈ సంవత్సరం సాగు విస్తీర్ణంతోపాటు ఉత్పత్తి అమాంతం పెరగడంతో ప్రస్తుతం కిలో మిర్చికి వ్యాపారులు రూ.5 నుంచి రూ.25కు మించి ఇవ్వడం లేదు. ఎకరా మిర్చి సాగు కోసమే రైతులు రూ.లక్ష నుంచి రూ.1.5 లక్షల వరకు ఖర్చు చేశారు. ప్రస్తుత ధరతో మిర్చి రైతులకు సాగు ఖర్చులో నాలుగో వంతు కూడా వచ్చే అవకాశం లేదు. దీంతో సీజన్ ముగిసినా దాదాపు యాభై శాతం పంట ఇంకా రైతుల దగ్గరే ఉండిపోయింది. గిట్టుబాటు ధర వచ్చే వరకు  ఏదైనా శీతల గిడ్డంగుల్లో మిర్చిని నిల్వ చేసి తర్వాత అమ్ముకుందామన్నా శీతల గిడ్డంగులూ దొరకడం జనార్థన్ రావు అనే రైతు ఆవేదన వ్యక్తం చేశారు. ఈ విషయాన్ని దృష్టిలో ఉంచుకుని ప్రభుతత్వం ప్రతి మండల లేదా డివిజన్ కేంద్రాల్లో శీతల గిడ్డంగులు ఏర్పాటు చేసి వాటిని రైతు సంఘాల ద్వారా నిర్వహించాలని కోరారు.
maddatu dhara kosam mirchi raitula aandolanahaidarabaad (aandhrajyoti bijines): ammabothe adavi. konabothe korivi. idhee aandhra pradesh, telangaanaloni mirchi raitula dheena sthiti. panta digubadulu bagunna rendu rashtralloni mirchi raitulaku prastutam gittubaatu dhara kuudaa dakkadam ledu. tama daggara kilo roo.5 nunchi roo.20ki kontunna vyaapaarulu, malls.. viniyogadaarula nunchi maatram kilo roo.90 nunchi roo.110 choppuna vasulu chestunnayani akhila bhaarata raitula sanghaala samakhya (paifa) naayakatvamlo jarigina vilekarula samavesamlo raitulu aavedana vyaktam chesaru. entha mora pettukunna kendra,rashtra prabhutvaala nunchi elanti saayam andadam ledannaru. mirchiki kaneesa maddatu dhara kuudaa lekapovadamto tama vyavasaayam ‘vyaya’saayamgaa maarindani vaapoyaaru. prabhutvam ippatikaina spandinchi roo.7,500 nunchi roo.8,000 kaneesa maddatu dhara(msp)thoo konte tappa mirchi raitula kashtaalu teeravani venkata reddi ane raitu cheppaaru.bhariga taggina dhara gatha edaadi raitulaku kilo endu mirchiki roo.125 nunchi roo.130 varaku gittubaataindi. ee samvatsaram saagu vistiirnamtopaatu utpatti amaantam peragadamtho prastutam kilo mirchiki vyaapaarulu roo.5 nunchi roo.25ku minchi ivvadam ledu. ekara mirchi saagu kosame raitulu roo.laksha nunchi roo.1.5 lakshala varaku kharchu chesaru. prastuta dharatho mirchi raitulaku saagu kharchulo naalugo vantu kuudaa vache avakaasam ledu. deentho seasen mugisina daadaapu yabhai saatam panta inka raitula daggare undipoyindi. gittubaatu dhara vache varaku  edaina sheetala giddangullo mirchini nilva chesi tarvaata ammukundamanna sheetala giddanguluu dorakadam janarthan raavu ane raitu aavedana vyaktam chesaru. ee vishayaanni drushtilo unchukuni prabhutatvam prati mandala leda division kendraallo sheetala giddangulu erpaatu chesi vaatini raitu sanghaala dwara nirvahinchaalani koraru.